CELEX: 32016R2224
Language: et
Date: 2016-12-05 00:00:00
Title: Komisjoni rakendusmäärus (EL) 2016/2224, 5. detsember 2016, teatavate kaupade klassifitseerimise kohta kombineeritud nomenklatuuris

10.12.2016   
            
            
               ET
            
            
               Euroopa Liidu Teataja
            
            
               L 336/22
            
         KOMISJONI RAKENDUSMÄÄRUS (EL) 2016/2224,
   5. detsember 2016,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
   ning arvestades järgmist:
   
               (1)
            
            
               Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EÜ) nr 952/2013 artikli 34 lõikele 9 tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2016
      
         
            Komisjoni nimel
         
         
            maksunduse ja tolliliidu peadirektoraadi
         
         
            peadirektor
         
         Stephen QUEST
      
   
   
      (1)  ELT L 269, 10.10.2013, lk 1.
   
      (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektriseade (nn traadita kõlariadapter) korpuses, mõõtmetega umbes 52 × 52 × 13 cm ja massiga 26 g.
                  Traadita kõlariadapter koosneb järgmistest komponentidest:
                  
                              —
                           
                           
                              sisseehitatud aku,
                           
                        
                              —
                           
                           
                              digitaal-analoogmuundur,
                           
                        
                              —
                           
                           
                              Bluetooth-tehnoloogial põhinev saatja-vastuvõtja ((täiustatud audioedastusprofiil, A2DP-profiil, Advanced Audio Distribution Profile),
                           
                        
                              —
                           
                           
                              USB-port laadimiseks ja
                           
                        
                              —
                           
                           
                              3,5 mm audioport ühendamiseks kõlarisüsteemiga (ei ole tollile esitamisel seadmega kaasas).
                           
                        Seade võimaldab kasutajal kuulata muusikat nutitelefonist või samalaadsest kaasaskantavast seadmest koduaudiosüsteemi või eraldi kõlarite kaudu.
                  Helisignaal saadetakse juhtmeta Bluetoothi kaudu nutitelefonist seadmesse. Seadmes muundatakse digitaalsignaal analoogsignaaliks ja edastatakse kaabli kaudu koduaudiosüsteemi või eraldi kõlaritesse. Seadmel on pausi- ja mängunupp, mis võimaldab muusikat peatada ja mängima panna, kuid mitte valida ega helitugevust reguleerida.
               
               
                  8517 62 00 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8517  ja 8517 62 00  sõnastusega.
                  Kuna seade saab juhtmeta Bluetoothi (A2DP) kaudu üksnes helisignaale saata ja vastu võtta ning ise ei genereeri helisignaali ega tekita heli, ei saa seda pidada helitaasesitusseadmeks. Seetõttu ei või toodet klassifitseerida rubriiki 8519 .
                  Seadme funktsioon on võtta juhtmeta teiselt seadmelt (nt mobiiltelefon) vastu audioandmeid ja edastada need andmed kaabli abil kõlaritesse. Andmete vastuvõtmise, muundamise ja edastamise funktsioon sisaldub CN-koodi 8517 62 00  sõnastuses.
                  Seega tuleb seade klassifitseerida CN-koodi 8517 62 00  alla kui seade kõne või muude andmete vastuvõtmiseks, muundamiseks ja edastamiseks.